എന്താണ് ഫേസ് ബുക്കിന് സംഭവിച്ചത്?വിദഗ്ധര് പറയുന്നതിങ്ങനെ സാമൂഹ്യ മാധ്യമങ്ങളായ ഫേസ് ബുക്ക്, വാട്സ് ആപ്പ്, ഇന്സ്റ്റഗ്രാം എന്നിവയുടെ പ്രവര്ത്തനം ഇന്നലെ രാത്രിയോടെ നിശ്ചലമായതിന്റെ കാരണം തേടി കൊണ്ടിരിക്കുകയാണ് സാങ്കേതിക വിദഗ്ധര്. ഫേസ് ബുക്കിന്റെ ഡോമെയിന് നെയിം സിസ്റ്റം ലഭ്യമാവാതിരുന്നതാണ് ഇന്നലെയുണ്ടായ പ്രശ്നത്തിനു കാരണമെന്ന് സൈബര്ത്രേറ്റ് ഇന്റലിജന്സ് കമ്ബനിയായ ബാഡ് പാക്കറ്റ് ചീഫ് റിസര്ച്ച് ഓഫീസര് ട്രോയ് മുര്ഷ് പറയുന്നത്. ഫോണ് നമ്ബറുകള് പേരുകളായി സൂക്ഷിക്കാന് കഴിയുന്ന സാധാരണ ഫോണ് ബുക്ക് പോലെയുള്ള സംവിധാനമാണ് ഡിഎന്എസ്. ഇന്റര്നെറ്റിന്റെ ഫോണ് ബുക്കെന്നാണ് പൊതുവെ ഡിഎന്എസിനെ വിശേഷിപ്പിക്കുന്നത്.ഇതിനു സംഭവിച്ച തകരാറാണ് ഇന്നലെ ഫേസ് ബുക്ക് ഉള്പ്പെടെയുള്ള സാമൂഹ്യ മാധ്യമങ്ങളുടെ പ്രവര്ത്തനം നിശ്ചലമാകാന് കാരണമെന്ന് ട്രോയ് മുര്ഷ് പറയുന്നത്. ഡിഎന്എസ് നെയിം സെര്വറുകളുടെ ഐപി വിലാസങ്ങള് അടങ്ങുന്ന ബോര്ഡര് ഗേറ്റ് വേ പ്രോട്ടോക്കോള് റൂട്ട് ഫേസ്ബുക്ക് പിന്വലിച്ചതും ഇന്നലെ നേരിട്ട പ്രശ്നത്തിനു കാരണമാകാം എന്നും ടെക് ലോകം വിലയിരുത്തുന്നു. മണിക്കൂറോളം പ്രശ്നം നേരിടേണ്ടി വന്നതു മൂലം ഫേസ് ബുക്ക് നേരിടാന് പോകുന്നത് വലിയ പ്രശ്നമാണെന്നും വിദഗ്ധര് പറയുന്നു. അതേസമയം ഫേസ്ബുക്ക് എഴ് മണിക്കൂര് പണി മുടക്കിയതോടെ ഉടമ മാര്ക്ക് സുക്കര്ബര്ഗ് നഷ്ടമായത് 6 ബില്യണ് ഡോളറാണ്. ലോകമാകെ സേവനം മുടക്കിയതാണ് ഇത്രയും നഷ്ടം ഉണ്ടാകാന് കാരണം. ഇന്ത്യന് സമയം തിങ്കളാഴ്ച രാത്രി ഒമ്ബതോടെ ആയിരുന്നു ഫേസ്ബുക്കും സഹ കമ്ബനികളായ ഇന്സ്റ്റഗ്രാം, വാട്സ്ആപ്പ്, എന്നിവ തടസ്സപ്പെട്ടത് . ലോകത്തെ വിവിധ കോണുകളില് നിന്ന് ആക്ഷേപമുയര്ന്നതോടെ പ്രശ്നം പരിഹരിച്ചുവെന്നും ഉപഭോക്താക്കള്ക്ക് ഉണ്ടായ ബുദ്ധിമുട്ടിന് ക്ഷമ ചോദിക്കുന്നുവെന്നും വ്യക്തമാക്കി മാര്ക്ക് സുക്കര്ബര്ഗ് രംഗത്തെത്തിയിരുന്നു. എന്നാല് പല ഇടങ്ങളിലും ഇപ്പോഴും സേവനങ്ങളുടെ തകരാര് പരിഹരിക്കപ്പെട്ടിട്ടില്ല. ലാഭത്തിന് വേണ്ടി ഫേസ്ബുക്ക് സുരക്ഷ അടിയറ വെക്കുന്ന റിപ്പോര്ട്ട് പുറത്തുവന്നതിന് പിന്നാലെയാണ് ഈ തകരാര് ഉണ്ടായത്. വെളിപ്പെടുത്തിന് ശേഷം ഫേസ്ബുക്ക് അക്കൗണ്ടുകളില് കുറവ് വന്നിരുന്നു. ഫേസ്ബുക്കിന്റെ ഓഹരി വിലയില് അഞ്ച് ശതമാനം ഇടിവും നേരിട്ടു. എന്താണ് തടസ്സത്തിന് കാരണമെന്ന് ഫേസ്ബുക്ക് ഔദ്യോഗികമായി വിശദീകരിച്ചിട്ടില്ല.